Απόδοση Διαλόγων ᑕ 1 ᑎ 3 ᑭ 4 ᖇ ᗰ 3 ᑎ 0 ᔕ
ΤΑΙΡΙΑΖΟΥΜΕ;
Είσαι μόνος;
Είμαι προξενήτρα στην Adore.
Πάρε με αν θες να γνωρίσεις κάποια.
Έχουμε εξαιρετικές επιλογές για 'σένα.
Τα λέμε.
ΛΟΥΣΙ ΜΕΪΣΟΝ Κύρια Προξενήτρα
ADORE ΥΠΗΡΕΣΙΕΣ ΓΝΩΡΙΜΙΩΝ
Τζέιμς, γεια σου.
Σ' ευχαριστώ που πήρες.
Πώς πήγε το πρώτο ραντεβού με την πελάτισσά μου, τη Σόφι;
Πάω να τη βρω τώρα,
αλλά μιλήσαμε το πρωί
και μου είπε ότι πέρασε καταπληκτικά
και θα ήθελε πολύ να σε ξαναδεί.
Ακούς; Τζέιμς;
Ναι, δε χρειάζομαι πια τις υπηρεσίες σας.
Μπορώ να ρωτήσω γιατί;
Νόμιζα πως θα μου γνωρίζατε γυναίκες με προσόντα.
Ήθελα μια γυναίκα γύρω στα 30, σε φόρμα, με ωραίο χαμόγελο.
Αυτή είναι 40 κι είναι χοντρή.
- Είναι 39. - Τα 39 δεν είναι 30. Είναι 40.
Δε θα δεχόμουν ποτέ να βγω με μια τέτοια γυναίκα.
Λυπάμαι που νιώθεις έτσι.
Είμαι τόσο χαρούμενη.
Τα κατάφερες, Λούσι.
Όταν είπες πως είναι 47 και βγάζει μόλις 150.000 τον χρόνο,
παρ' ολίγο να πω όχι, αλλά χαίρομαι που σ' εμπιστεύτηκα.
Ξέρω πως ήταν μόνο ένα ραντεβού
και πρέπει να κρατάω μικρό καλάθι,
αλλά νομίζω πως ήταν το καλύτερο πρώτο ραντεβού της ζωής μου.
Σόφι, μόλις μιλούσα στο τηλέφωνο μαζί του.
Και του άρεσε πολύ που σε γνώρισε,
πέρασε φανταστικά,
αλλά δε νιώθει ότι υπάρχει χημεία μεταξύ σας αυτήν τη στιγμή.
Οπότε...
Πρέπει να προχωρήσουμε.
Δε θέλει δεύτερο ραντεβού;
Όχι.
Καραφλιάζει.
Πώς τολμάει;
Τα ραντεβού είναι ρίσκο.
Πήρες ένα ρίσκο. Αυτό θέλει θάρρος.
Γιατί μου γνώρισες κάποιον σαν αυτόν;
Κάλυπτε πολλά απ' τα κουτάκια μας
και κάλυπτες κι εσύ πολλά απ' τα δικά του.
Λοιπόν, πρέπει να προχωρήσουμε.
Ας μιλήσουμε για τον επόμενο.
Έχω έναν απίστευτο τύπο.
Λέγεται Μαρκ, είναι γιατρός,
πολύ γοητευτικός,
έχει μαλλιά και είναι 48.
Αυτό τον κάνει σχεδόν 50.
Είναι πολύ ωραίος για 48.
Είναι σε φόρμα. Μοιάζει 40.
- Τι ύψος έχει; - 1,80.
Είναι 1,80 στα αλήθεια ή είναι 1,75 και το κρύβει;
Τι σημασία έχουν πέντε εκατοστά;
Δε θέλω να χάνω τον χρόνο μου.
Δεν ζητάω κανένα θαύμα.
Ζητάω τα βασικά.
Προσπαθώ να συμβιβαστώ με λιγότερα.
Σόφι.
Ξέρω πώς νιώθεις τώρα.
Αλλά σ' το υπόσχομαι...
ότι θα παντρευτείς τον έρωτα της ζωής σου.
Δε σε πιστεύω.
Δεν πειράζει.
Εγώ το πιστεύω.
Το κορίτσι της βραδιάς!
Απόψε, μαζευτήκαμε
για να γιορτάσουμε την ταλαντούχα Λούσι.
Μια απίθανη προξενήτρα με οξύ ένστικτο
και αετίσιο μάτι για τη χημεία, γιατί αυτό το Σαββατοκύριακο,
η πελάτισσά της, η Σάρλοτ Μπ., παντρεύεται!
Η Σάρλοτ Μπ. παντρεύεται τον Πίτερ Σ.
Τον πρίγκιπα του παραμυθιού
που του βρήκε η Λούσι πριν 20 μήνες.
Πόσους γάμους έχεις κανονίσει, Λούσι;
Εννιά.
Λούσι! Λούσι! Λούσι!
ΣΥΓΧΑΡΗΤΗΡΙΑ ΓΙΑ ΤΟΝ 9ο ΓΑΜΟ, ΛΟΥΣΙ!
Λούσι, πες έναν λόγο.
Λόγο! Λόγο!
Εντάξει.
Ο λόγος μου είναι...
ότι αν το κορίτσι ζητήσει έναν άντρα 1,80,
γύρω στα 40, που βγάζει 500.000 τον χρόνο
και έχει... ωραία μαλλιά...
πρέπει να του το δώσεις.
Πώς πήγε σήμερα με τη Σόφι Λ.;
Μας πήρε μία ώρα να την πείσουμε να ανανεώσει.
Είναι χαμένη υπόθεση.
Δεν υπάρχει ούτε ένας άντρας στη Νέα Υόρκη που να θέλει να βγει μαζί της.
Ποιο είναι το πρόβλημα;
Αυτό είναι. Δεν υπάρχει κάτι στραβό πάνω της.
Είναι κάπως ελκυστική,
βγάζει κάπως καλά λεφτά, είναι κάπως καλλιεργημένη
και είναι κάπως συμπαθητική.
Δεν έχει κανένα στοιχείο που να την κάνει να ξεχωρίζει.
Δεν ανταγωνίζεται στη μαζική αγορά και δεν υπάρχει εξειδικευμένη αγορά γι' αυτήν.
Ακριβώς.
Κι αν δεν έχει τίποτα ελκυστικό,
δεν έχει θέση σε καμία αγορά.
Είναι οδυνηρό.
Κι είναι η αγαπημένη μου πελάτισσα αυτή τη στιγμή.
Έχει το ίδιο δικαίωμα με όλους,
αλλά είναι γλυκιά...
και είναι ρεαλίστρια, δεν είναι τρελή.
Είναι καλό κορίτσι.
Κάπου θα υπάρχει ένας τύπος που ψάχνει ένα καλό κορίτσι.
Τι λες για τον Μαρκ Π.;
Δεν είναι κακός.
Της τον πρότεινα ήδη.
Φοβάται ότι δεν είναι 1,80.
Και της είπα να μην ανησυχεί για πέντε εκατοστά,
γιατί θα πεθάνει μόνη της.
Ξέρεις ότι υπάρχει εγχείρηση γι' αυτό;
Για να πεθάνεις μόνη;
Για να ψηλώσεις.
Μέχρι και 15 εκατοστά.
Σου σπάνε τα πόδια και...
τα επιμηκύνουν, και τα κόκαλα επουλώνονται.
Είναι επαναστατικό.
Κοστίζει γύρω στις 200.000 δολάρια.
Δεκαπέντε εκατοστά μπορούν να διπλασιάσουν την αξία ενός άντρα στην αγορά.
Αν έχεις την οικονομική δυνατότητα, αξίζει την επένδυση.
Πώς το λένε;
«Δεν είσαι άσχημη, απλώς φτωχή».
Σαφώς.
Πήρες φόρεμα για τον γάμο;
Ναι.
Θα πας μόνη;
Λούσι Μ., η αιώνια εργένισσα.
Μια ορκισμένη γεροντοκόρη.
Θες να σου γνωρίσω κάποιον;
Όχι, θα πεθάνω μόνη μου.
Ή θα βρω έναν πλούσιο σύζυγο.
Το ίδιο είναι.
Γεια σου, Τσαρλς.
Είσαι υπέροχη.
Θεέ μου, κοιτάξτε πόσο μεγάλωσαν.
Μαμά.
Συγχαρητήρια.
Χαίρομαι τόσο που σε βλέπω.
Είσαι κούκλα.
Τι χαρά που σε ξαναβλέπω.
Γεια, Χένρι. Γεια.
Έχω πει σε όλους ότι ο Πίτερ κι η Σαρ είναι το ιδανικό μου ζευγάρι,
και χρειάζομαι τον δικό μου Πίτερ. Εσύ είσαι υπεύθυνη, σωστά;
Εγώ γνώρισα τη Σάρλοτ με τον Πίτερ.
Αλλά ο πελάτης πρέπει να χτίσει τη σχέση
που οδηγεί στον γάμο.
Μα πώς ήξερες ότι ο Πίτερ θα ήταν ιδανικός για τη Σαρ;
Δε γίνεται να σου πει. Είναι το επαγγελματικό της μυστικό.
Δεν υπάρχουν επαγγελματικά μυστικά.
Η αδελφή ψυχή μας είναι εκεί έξω, σε κάποιο μπαρ ή εφαρμογή.
Αλλά το αίσιο τέλος ενός πρώτου ραντεβού
δεν είναι το δεύτερο ραντεβού.
Είναι να αλλάζετε πάνες ο ένας στον άλλον
και να θάβετε ο ένας τον άλλον.
Ψάχνουμε σύντροφο για τον οίκο ευγηρίας και για τον τάφο.
Το ποιος είναι ο σύντροφός μας...
καθορίζει ολόκληρη τη ζωή μας
και το πώς τη ζούμε.
Όχι για έναν, δύο ή δέκα χρόνια, αλλά...
για πάντα.
Θεέ μου, σώσε με.
Σε χρειάζομαι τώρα αμέσως.
- Ναι, είμαι απελπισμένη. - Να σου δώσω την κάρτα μου;
Βεβαίως.
Παίρνω διαζύγιο, αλλά μόλις τελειώσει,
θα ήθελα πολύ να σε πάρω τηλέφωνο.
Λυπάμαι πολύ γι' αυτό.
Λούσι. Αυτή σε χρειάζεται.
Με συγχωρείτε.
Χρειάζομαι πέντε λεπτά μαζί της, μόνη μου.
- Γεια σου, Σάρλοτ. - Γεια σου, Λούσι.
Τι κάνεις;
Όχι πολύ καλά.
Τι συμβαίνει;
Αυτό που συμβαίνει...
είναι ότι είμαι μια σύγχρονη γυναίκα.
Θα μπορούσα να γίνω τα πάντα.
Τα πάντα.
Αλλά επέλεξα να γίνω...
νύφη.
Εγώ το επέλεξα αυτό.
Δε θα παντρευτώ επειδή πρέπει να συνάψω...
μια συμμαχία μεταξύ δύο βασιλείων.
Δεν είναι ότι η οικογένειά μου χρειάζεται μια αγελάδα.
Εγώ το επέλεξα. Επέλεξα να παντρευτώ έναν άντρα.
Σάρλοτ.
Ο γάμος είναι μια συμφωνία.
Και πάντα ήταν,
απ' την πρώτη φορά που δύο άνθρωποι παντρεύτηκαν.
Μπορείς πάντα να φύγεις αν η συμφωνία δεν είναι καλή.
Και αφού εγώ σε γνώρισα με τον Πίτερ,
θα φύγω μαζί σου από εδώ.
Λοιπόν, πες μου: δε θέλεις όντως να παντρευτείς;
Πρέπει να το κάνω.
- Γιατί; - Λόγω...
Οι γονείς μου ξόδεψαν μια περιουσία γι' αυτόν τον γάμο.
Ξόδεψα εκατοντάδες χιλιάδες δολάρια
για να νιώσω σαν μια γαμημένη γυναίκα.
Πες μου τον λόγο,
όσο σκοτεινός κι άσχημος κι αν είναι,
που θέλεις να παντρευτείς τον Πίτερ.
Και σε διαβεβαιώνω...
ότι έχω ακούσει κάθε λόγο
που μπορεί να θέλει κάποιος να παντρευτεί.
Και κανένας τους δε μου φαίνεται σοκαριστικός, λάθος ή τρελός.
Θα μείνει μυστικό μεταξύ μας.
Υπόσχεσαι ότι θα μείνει μυστικό;
Το υπόσχομαι.
Δε μπορείς να το πεις σε κανέναν.
Σε κανέναν απολύτως. Είναι φρικτό.
Θα το πάρω μαζί μου στον τάφο.
Κάνει την αδερφή μου να ζηλεύει.
Δεν το είπε ποτέ, αλλά το ξέρω.
Πιστεύει ότι είναι καλύτερος απ' τον άντρα της. Νομίζει ότι...
έχει καλύτερη δουλειά, ότι είναι πιο ελκυστικός.
Ότι είναι πιο ψηλός.
Και...
αυτό με κάνει να νιώθω...
σαν να κέρδισα εγώ.
Άρα ο λόγος είναι η αξία.
Ο Πίτερ σε κάνει να νιώθεις πολύτιμη.
Ναι, αυτό είναι.
Αυτό ακριβώς είναι.
Αυτό σε κάνει να θέλεις να τον παντρευτείς;
Ναι.
Γεια.
Είμαι ο Χάρι.
Λούσι.
Είσαι η προξενήτρα.
Κι εσύ, ο αδερφός.
Τι κάνεις στο τραπέζι των εργένηδων;
Η μητέρα μου θέλει να παντρευτώ.
Μπορώ να βοηθήσω σ' αυτό.
Σε είδα που «ψάρευες» κόσμο.
Ένας τέτοιος γάμος πρέπει να 'ναι χρυσωρυχείο.
Υπάρχουν πολλές ευκαιρίες εδώ για την εταιρεία μας.
Η στρατηγική σου είναι τέλεια, γιατί νομίζουν ότι είναι δική τους ιδέα.
Δεν τους λες ότι σε χρειάζονται, κανείς δε θέλει να το ακούσει.
Αν σε χρειάζονται, σημαίνει πως έχουν πρόβλημα.
Αντ' αυτού,
τους λες: «Θα μπορούσες και μόνος σου,
αλλά αφού μπορείς να με πληρώσεις,
γιατί όχι;».
Είσαι είδος πολυτελείας.
Και νιώθω ότι σε χρειάζονται,
όπως χρειάζονται κι όλες τις άλλες πολυτέλειες στη ζωή τους.
Μετά από ένα κούρεμα των 400 δολαρίων,
δε γυρνάς ξανά στο κουρείο της γειτονιάς.
Είναι εύκολο.
Όχι. Απλώς, είσαι πολύ καλή.
Πώς είναι;
Τι πράγμα;
Να είσαι προξενήτρα.
Είναι σαν να δουλεύεις σε νεκροτομείο
ή σε ασφαλιστική εταιρεία.
Με ποια έννοια;
1,90, 1,70. Αδύνατος, γυμνασμένος, χοντρός.
Λευκός, μαύρος, Ασιάτης.
Γιατρός, δικηγόρος, τραπεζίτης.
100.000, 200.000, 300.000.
Καπνιστής, μη καπνιστής.
Αλλά πρέπει να ξέρεις πολλά για την αγάπη.
Ξέρω για τα ραντεβού.
Ποια η διαφορά;
Τα ραντεβού απαιτούν πολλή δουλειά.
Μαθαίνεις απ' τα λάθη σου.
Πολύ ρίσκο και πολύς πόνος.
Η αγάπη είναι εύκολη.
Έτσι νομίζεις;
Για μένα, είναι το πιο δύσκολο πράγμα.
Αυτό είναι επειδή δε μπορούμε να αντισταθούμε.
Απλώς, μερικές φορές συμβαίνει χωρίς να το περιμένεις.
Με φλερτάρεις;
Σίγουρα όχι.
Αλλά πιστεύω πως θα ήσουν μια εξαιρετική επιλογή για πολλές πελάτισσές μας.
Χρειαζόμαστε περισσότερους ετεροφυλόφιλους άντρες
στη Νέα Υόρκη.
Είσαι γύρω στο 1,80. Πόσα βγάζεις;
Τόσο άμεσα;
Βγάζω 80.000 δολάρια τον χρόνο, προ φόρων.
Εσύ βγάζεις πάνω ή κάτω από αυτό;
Πάνω.
Το ξέρω.
Οικονομικά, σωστά;
Ιδιωτικά κεφάλαια.
Θες κάτι να πιεις;
- Βέβαια. - Τι θα πάρεις;
Μια κόλα κι μια μπίρα.
Γεια σου, φίλε.
Γεια σου, Τζον.
Είμαι στη δουλειά, προφανώς, αλλά τα λέμε μετά το δείπνο;
Ναι.
Ωραία.
Η αγάπη είναι η τελευταία θρησκεία,
η τελευταία πατρίδα, η τελευταία ιδεολογία που επέζησε.
Σε τι άλλο μπορούμε να πιστέψουμε πια;
Όταν χαθείτε,
και ξέρω πως κάποιες φορές θα νιώθετε χαμένοι,
γιατί έτσι είναι η ζωή.
Όταν είστε χαμένοι...
η απάντηση είναι απλή.
Πηγαίνετε εκεί που είναι η αγάπη.
Απλώς, πηγαίνετε εκεί που είναι η αγάπη.
Γεια.
Λοιπόν, γιατί ταίριαζαν;
Παρόμοιο οικονομικό προφίλ.
Ίδιες πολιτικές απόψεις.
Είναι το ίδιο ελκυστικοί.
Παρόμοια ανατροφή.
Παρόμοια ανατροφή;
Και οι δύο προέρχονται από μεγάλες, ευτυχισμένες οικογένειες.
«Μεγάλες, ευτυχισμένες οικογένειες».
Ναι.
Αυτό για να το δω και να μην το πιστεύω.
Η αντίληψη μιας «μεγάλης, ευτυχισμένης οικογένειας»
είναι το μόνο που χρειάζεσαι
για να έχεις μια «μεγάλη, ευτυχισμένη οικογένεια».
Αυτό αρκεί για να είστε αδελφές ψυχές;
Βασικά ναι.
Είμαι φτωχός,
ψήφισα Μπέρνι Σάντερς
και είχα μια σκατένια οικογένεια.
Είμαστε αδελφές ψυχές;
Μάλλον.
Πώς πάει η υποκριτική;
Πώς νομίζεις ότι πάει;
Συγγνώμη.
Όχι, άσ' το, ήταν απαίσιο.
Σε σένα ξεσπάω επειδή ντρέπομαι.
Γιατί να ντρέπεσαι;
Επειδή έχεις δουλειά;
Παίζω σε ένα θεατρικό.
- Αλήθεια; - Ναι.
Θέλει δουλειά ακόμα.
Κάνω αυτές τις δουλειές για να μαζέψω λεφτά πριν αρχίσουν οι πρόβες.
Δεν περίμενα να σε πετύχω απόψε.
Μου 'λειψες.
Ναι.
Ούτε που θυμάσαι τη φάτσα μου.
Έτοιμη.
Σειρά σου.
Έχεις σχέση;
Με είδες στο τραπέζι των εργένηδων.
Κι εμένα μου 'λειψες.
Μπορώ να σε πάω σπίτι όταν τελειώσω;
Έχω έρθει με αυτοκίνητο.
Ναι.
Πρέπει να τα πούμε ξανά.
Μαμά, μαμά.
Θα μου δώσεις τον αριθμό σου;
Πελατολόγιο.
Έπιασε για τον αδερφό σου, οπότε θα πιάσει και για σένα.
Θα σε πάρω αν χορέψεις μαζί μου.
Θα σε πάρω τηλέφωνο.
Αλλά όχι για να σε προσλάβω.
Δε νομίζω ότι είμαι ο τύπος με τον οποίο θα ήθελες να βγεις.
Γιατί όχι;
Γιατί ο επόμενος που θα βγω, αυτόν θα παντρευτώ.
Με τι είδους άνθρωπο θέλει να παντρευτεί μια προξενήτρα;
Το αδιαπραγμάτευτο για μένα είναι ο πλούτος.
Αυτό που θα ήθελα να έχει είναι μια απίστευτη...
παράλογη...
και ακραία...
περιουσία.
Με φλερτάρεις;
Η συνέχεια της βραδιάς στο ρετιρέ του Ritz,
αν θες να έρθεις.
Ίσως την επόμενη φορά.
Θες να σε πάει ο σοφέρ μου;
Έχω με ποιον να πάω.
Θυμάσαι αυτό το κομμάτι;
Ναι.
Ακόμα εκεί μένεις;
Ναι. Το νοίκι είναι ακόμα 850 δολάρια.
Δεν μπορεί.
Πέφτει πάνω μας.
Δεν έχω ποτέ ζεστό νερό.
Και οι συγκατοικοί σου;
Ο Ντέιβιντ μετακόμισε με την αρραβωνιαστικιά του,
και νομίζω ο Λόγκαν έχει πρόβλημα με το αλκοόλ.
Ο Ντέιβιντ παντρεύεται;
Ναι.
Με κείνο το κορίτσι απ' το TikTok;
Ναι.
Τώρα είναι και στο OnlyFans.
Χαίρομαι γι' αυτόν.
Αλήθεια;
Είναι ένας καταθλιπτικός συγγραφέας 1,70 που δεν έχει εκδώσει ούτε βιβλίο.
Είναι το καλύτερο που μπορούσε να βρει.
Είναι τόσο απλό, ε;
Είναι μαθηματικά.
Τι σκέφτεσαι;
Μυρίζει το ίδιο.
Τι; Το αμάξι μου;
- Εκεί! - Δε θα δώσω 25 δολάρια
για να παρκάρω αυτό το σαράβαλο.
Είναι το πιο φθηνό.
Θα βρούμε θέση στον δρόμο.
Τζον, ψάχνουμε 20 λεπτά. Άσε με να πληρώσω.
Δε θα πληρώσεις εσύ.
Όπως σ' το είπα, θα χάσουμε την κράτηση
αν αργήσουμε 15 λεπτά,
και θα μας χρεώσουν 25 δολάρια το άτομο για την ακύρωση.
Αλήθεια;
- Σ' το έχω πει δέκα φορές. - Είναι ληστεία μέρα μεσημέρι.
Συμφωνήσαμε να πάμε σ' ένα καλό εστιατόριο
για την επέτειό μας.
Δεν υπάρχουν καλά μαγαζιά
που να μη σε χρεώνουν 50 δολάρια αν αργήσεις;
Γιατί ήρθαμε με το αμάξι;
Ναι, δικό μου το φταίξιμο, η πρόβα μου κράτησε παραπάνω.
- Το κατάλαβα. - Θα μπορούσαμε να πάρουμε ταξί.
Για να δώσουμε 50 δολάρια για τη διαδρομή κι άλλα 200 στο εστιατόριο;
Γιατί έχεις αμάξι αφού δεν έχεις λεφτά να το συντηρήσεις;
Να, ακριβώς εκεί.
20 δολάρια για 40 λεπτά; Τι διάολο υπολογισμός είναι αυτός;
Δε θέλω να μαλώνω για λεφτά με τον φίλο μου στην επέτειό μας.
- Είναι σαν να 'μαι με τους γονείς μου. - Ε, λυπάμαι.
Θα μπω στο πρώτο γκαράζ που θα δω.
Τι κάνεις;
Λούσι.
Πού στο διάολο πας;
Συγγνώμη, εντάξει; Με συγχωρείς.
Δεν έχω λεφτά, και το ξέχασα.
Τι; Τι ξέχασες; Ότι μ' αγαπάς;
Μπορείς να μπεις στο αμάξι, σε παρακαλώ;
Δε θέλω να σε μισώ επειδή είσαι φτωχός,
αλλά τώρα σε μισώ, και γι' αυτό μισώ τον εαυτό μου.
Ξέρεις πόσο δύσκολο είναι να σε κάνω χαρούμενη;
Και θέλω να είσαι χαρούμενη. Προσπαθώ, αλήθεια.
Το ξέρω. Και σχεδόν αρκεί για να με κάνει χαρούμενη.
Μακάρι να μη με ένοιαζε που τρώμε σε σουβλατζίδικο
στην πέμπτη μας επέτειο, αλλά με νοιάζει.
Κι όσο κι αν με μισείς, ορκίζομαι πως μισώ τον εαυτό μου περισσότερο.
Δε σε μισώ.
Ναι, με μισείς.
Και όχι επειδή δεν αγαπιόμαστε.
Είναι επειδή είμαστε άφραγκοι.
Θες να ανέβεις;
Ναι.
Αλλά δε θα 'πρεπε.
Σ' ευχαριστώ που με έφερες.
Παρακαλώ.
Κάλεσέ με στο θεατρικό σου.
Φυσικά.
Σου δίνω την κριτική μου για να βελτιωθείς
και να έχω καλύτερα ταιριάσματα.
Θέλω έναν συνδυασμό των καλύτερων στοιχείων απ' τα τέσσερα τελευταία ραντεβού.
Τη δουλειά της Σόφι και το μορφωτικό της επίπεδο,
το σώμα και τον τρόπο ζωής της Έμιλι,
το πρόσωπο της Πάιπερ και το καλό της γούστο,
και τα χόμπι και τις αγαπημένες σειρές της Τζέιν.
Εύκολο, αφού εγώ είμαι ο Δρ. Φρανκενστάιν.
Σε λίγο κλείνω τα 48
και νομίζω πως χρειάζομαι κάποια πιο ώριμη.
Μια γυναίκα που να μπορώ να μιλήσω, να ξέρει από καλή μουσική,
να 'χει δει κλασικές ταινίες, τέτοια πράγματα.
Οι τελευταίες μου σχέσεις ήταν 21 και 24,
και ειλικρινά, ήταν κάπως ανώριμες.
Φαντάζομαι είναι δύσκολο να συνδεθείς
με κοπέλες γεννημένες στα '00s.
Έχω μια πολύ ιδιαίτερη πελάτισσα ονόματι Σόφι.
Είναι επιτυχημένη δικηγόρος, 39 ετών.
Ειλικρινά, δεν είχα στο μυαλό μου τριαντάρες.
Όταν είπες πιο ώριμη...
Εννοούσα γύρω στα 27 ή 28.
Με τις άνω των 30, γίνεται έντονο και περίπλοκο.
Έχουν πολύ υψηλές προσδοκίες και τείνουν να βιάζονται
επειδή το βιολογικό τους ρολόι χτυπάει, υποθέτω.
Έχω μια άλλη, πανέμορφη πελάτισσα. Είναι 31...
Όχι.
Κάποια... 27 ετών.
Ακόμα και τα 29 είναι πολλά.
Είναι καλύτερο για όλους.
Τα πάω πολύ καλύτερα με κοπέλες στα 20 τους.
Δε με νοιάζει τι κάνει ή πώς ζει,
αρκεί να είναι ο τύπος μου εμφανισιακά.
Ποιος είναι ο τύπος σου εμφανισιακά;
Σε φόρμα.
Απλώς σε φόρμα;
Με δείκτη μάζας σώματος κάτω από 20.
Σύμφωνοι.
Ευχαριστώ που δέχτηκες να βγούμε.
Δέχτηκα για να σου αποδείξω ότι κάνεις λάθος
και ότι δεν ενδιαφέρεσαι για μένα.
Τα ένστικτά μου συνήθως δε λαθεύουν.
Νομίζεις ότι ξέρεις περισσότερα από μια επαγγελματία;
Εσύ είσαι η ειδικός, αλλά εμπιστεύομαι το ένστικτό μου.
Εντάξει. Θα δείξει.
Είσαι πολύ όμορφη σήμερα.
Ευχαριστώ.
Πόσα ποτά την εβδομάδα;
Εξαρτάται, αλλά γύρω στα οκτώ ή δέκα. Η δουλειά κάνει δύσκολο το να μην πίνεις.
- Ναρκωτικά; - Ποτέ.
Καπνίζω μαριχουάνα σε πάρτι.
Κι εγώ.
Αυτό δεν είναι ποτέ.
Ποιο θα έλεγες ότι είναι το καλύτερο σου εξωτερικό χαρακτηριστικό;
Τα μάτια μου δεν είναι άσχημα.
Πώς κατέληξες να κάνεις αυτό που κάνεις;
Οι γονείς μου είναι στα οικονομικά. Το ίδιο κι ο αδερφός μου.
Οπότε όλοι δουλεύουμε στην εταιρεία που ίδρυσε η μητέρα μου.
- Είναι οικογενειακή επιχείρηση. - Ναι, βαρετό.
Εσύ πώς κατέληξες να κάνεις αυτό που κάνεις;
Ήταν... το πρώτο και μοναδικό πράγμα στο οποίο ήμουν πραγματικά καλή.
Τι άλλο θες να μάθεις για μένα;
Βάζω στοίχημα ότι οι γονείς σου ποτέ δεν ούρλιαζαν ο ένας στον άλλον.
Νομίζω σχεδόν ποτέ.
Ίσως μάλωναν στα κρυφά.
Μάλωσαν ποτέ για λεφτά;
Όχι.
Βγάζει νόημα.
Νομίζω μιμούμαστε τον τρόπο που μαλώνουν οι γονείς μας.
Βλέπω ζευγάρια να μαλώνουν στον δρόμο στη Νέα Υόρκη και δεν το καταλαβαίνω.
Δε ντρέπονται να το κάνουν μπροστά σε κόσμο;
Είμαι ο τύπος που μαλώνει στη μέση του δρόμου.
- Αλήθεια; - Ναι.
Εσύ δεν το 'χεις κάνει ποτέ;
Όχι, ποτέ.
Πιστεύεις θα του αρέσω;
Πιστεύω θα του αρέσεις.
- Είσαι σίγουρη; - Δείξε κατανόηση.
- Έχω τρελό άγχος. - Εντάξει.
- Στείλε μου. Θα σε πάρω αύριο. - Εντάξει.
- Γεια σου, Σόφι. - Γεια.
- Γεια.
Ευχαριστώ.
Παρακαλώ.
Είσαι καλά;
Ναι. Η πελάτισσά μου έχει ραντεβού αυτή τη στιγμή.
- Φαίνεσαι αγχωμένη. - Θέλω να του αρέσει αυτός ο τύπος.
Είχε δέκα αποτυχημένα ραντεβού σερί και πρέπει να της δώσω ένα αποτέλεσμα.
Νιώθεις ενοχές που πας να έχεις ένα καλό ραντεβού;
Δεν ξέρω αν μου αρέσεις εσύ
ή αν απλώς μου αρέσουν τα μέρη που με πας.
Σου αρέσουν;
Από πότε;
Νομίζω από τότε που είδα πώς πληρώνεις τον λογαριασμό.
Το κάνω πολύ καλά, σωστά;
Ναι.
Με μια γρήγορη κίνηση.
Χωρίς δισταγμό. Χωρίς φόβο.
Μπορώ να το πληρώσω. Γιατί να φοβάμαι;
Επενδύεις πολλά σε μένα, σωστά;
Απλώς θέλω τα ραντεβού μας να είναι ρομαντικά.
Το ότι τα πιάτα είναι ακριβά κάνει το ραντεβού ρομαντικό;
Δεν είναι έτσι;
Όταν γνωριστήκαμε...
είπες πως η δουλειά σου είναι σαν νεκροτομείο
ή ασφαλιστική εταιρεία.
Τι πτώμα είμαι εγώ;
Είσαι καλό πτώμα.
Και τι αποζημίωση;
Δε θα μπορούσες να είσαι καλύτερη.
Ως σύντροφος σε οίκο ευγηρίας;
Ως σύντροφος στον τάφο;
Μπορείς να βρεις κάποιον καλύτερο από μένα.
Έτσι λες;
Ξέρεις να κάνεις τους υπολογισμούς, σωστά;
Στον τομέα μου,
γνωρίζω εκατοντάδες άντρες ελκυστικούς και με προσόντα,
αλλά εσύ είσαι αυτό που στον κλάδο μου λέμε «μονόκερος».
Μια αδύνατη φαντασίωση.
Το ίδιο ήταν κι ο αδερφός σου.
Οι πελάτισσές μου δεν μπορούν να ρίξουν τις απαιτήσεις τους,
γιατί, ενάντια σε κάθε πρόβλεψη,
άντρες σαν εσένα υπάρχουν όντως.
Κάτι πρέπει να 'ναι στραβό με μένα.
Είσαι τέλειος.
Είσαι έξυπνος.
Έχεις ιδανικό εισόδημα, ιδανική μόρφωση,
ιδανικό τρόπο ζωής, ιδανικό ύψος,
είσαι ελκυστικός, έχεις ωραίο σώμα,
είσαι γοητευτικός.
Γεννήθηκες πλούσιος, μεγάλωσες πλούσιος
και είσαι ακόμα πλούσιος.
Έχεις ρετιρέ στην Τραϊμπέκα.
Μπορείς να δειπνήσεις σ' ένα τέτοιο μέρος,
και να μην είναι καν κάποια ειδική περίσταση.
Δε παίρνεις ναρκωτικά και δε μπλέκεις με πόρνες.
Ξέρεις ακόμα και πώς να κουρεύεσαι
και πώς να ντύνεσαι.
Έχεις καλό γούστο.
Είσαι δέκα στα δέκα σε κάθε κατηγορία.
Το πλήρες πακέτο.
Δεν ξέρω γιατί θέλεις να τα σπαταλήσεις όλα αυτά
σε κάποια σαν εμένα.
Πώς είναι κάποια σαν εσένα;
Δεν είμαι παρά ένα απλό, εργατικό κορίτσι.
Είμαι μεγαλύτερη απ' τις γυναίκες που θα μπορούσες να βγεις.
Που σημαίνει ότι η εμφάνισή μου δε θα κρατήσει για πολύ.
Και μου μένουν λίγα χρόνια για να κάνω παιδί.
Αν παντρευτείς μια 25χρονη,
σε δέκα χρόνια θα μοιάζει με μένα.
Αν παντρευτείς εμένα, σε δέκα χρόνια θα είμαι σαν τη μάνα μου.
Πώς είναι η μάνα σου;
Γεννήθηκα φτωχή, μεγάλωσα φτωχή,
κι ενώ δουλεύω, έχω χρέη.
Παράτησα το κολέγιο κι απέτυχα ως ηθοποιός.
Δεν έχω προίκα.
Για την ακρίβεια, έχω αρνητική προίκα.
Νομίζεις ότι χρειάζομαι προίκα;
Τελικά, οι υπολογισμοί δε βγαίνουν.
Δεδομένης της θέσης σου στην αγορά και της δικής μου...
δεν είμαι το είδος της γυναίκας που θα παντρευόσουν.
Είμαι το είδος της γυναίκας που πας σπίτι μια φορά,
και δεν ξαναπαίρνεις ποτέ τηλέφωνο.
Οπότε...
τι κάνεις μαζί μου;
Με λες έξυπνο, αλλά μου μιλάς σαν να 'μαι πρωτόγονος.
Δε θα 'βγαινα μαζί σου αν δεν έβλεπα αξία. Δεν είμαι σαν τον αδερφό μου.
Δε ψάχνω την πιο όμορφη πλούσια κοπέλα που θα με γουστάρει.
Ψάχνω κάποια που καταλαβαίνει το παιχνίδι και πώς λειτουργεί ο κόσμος.
Ψάχνω κάποια που να σέβομαι.
Και να εμπιστεύομαι.
Κάποια που ξέρει περισσότερα από μένα.
Δε βγαίνω μαζί σου για τα υλικά σου αγαθά,
αν και νομίζω πως τα υποτιμάς υπερβολικά.
Τα υλικά αγαθά είναι φτηνά...
και δε διαρκούν.
Θέλω να είμαι μαζί σου για τα άυλα περιουσιακά σου στοιχεία.
Είναι καλές επενδύσεις.
Δεν απαξιώνονται, αλλά βελτιώνονται.
Και, εξάλλου, έχω αρκετά υλικά αγαθά και για τους δυο μας.
Βλέπω πολλές δυνατότητες. Θα μπορούσαμε να 'μαστε σπουδαίοι εταίροι.
Ελπίζω να συμφωνείς.
Και τι μπορώ εγώ να κάνω για σένα; Δεν πιστεύω να ανέχεσαι κάποιον τόσο πλούσιο όσο εγώ.
Δε μου αρέσεις επειδή είσαι πλούσιος.
Και γιατί σου αρέσω;
Επειδή με κάνεις να νιώθω πολύτιμη.
Είσαι πολύτιμη.
Αυτό προσπαθώ να σου πω.
Θες να κάνουμε τη σχέση μας πιο σοβαρή;
Είμαι η Λούσι, απ' την Adore, Υπηρεσίες Γνωριμιών.
Αφήστε μήνυμα και θα σας καλέσω. Ευχαριστώ.
Γεια. Είμαι ο Τζον.
Πάρε με όταν το ακούσεις.
Ήθελα απλώς να σε καλέσω στο θεατρικό.
Η avant-première είναι την επόμενη εβδομάδα, οπότε...
Εντάξει. Γεια.
Ποιες θα ήταν οι διακοπές των ονείρων σου;
Στην Ισλανδία.
Θα μ' άφηνες να σε πάω στην Ισλανδία;
- Δεν έχω καν διαβατήριο. - Αυτό φτιάχνεται.
Πόσο κάνει αυτό το διαμέρισμα;
Δώδεκα εκατομμύρια.
Σου αρέσει;
Τι διάολο;
Γαμώτο!
Ε, μαλάκα!
Μην αφήνεις τα χρησιμοποιημένα σου καπόνια στην κουζίνα! Είναι απαράδεκτο!
Ήμουν λιώμα. Αστόχησα στον κάδο.
Πέτα το στον δικό σου κάδο.
Δε το θέλω στο δωμάτιό μου.
Γιατί δε θες τα σπέρματά σου στο δωμάτιό σου;
Είναι αηδιαστικό.
Και γι' αυτό ήταν στην κουζίνα;
Ξέρω, δεν βγάζει νόημα. Ήμουν λιώμα.
Μπορείτε να σταματήσετε να φωνάζετε;
Διδάσκω υποκριτική στο Zoom και με ρεζιλεύετε.
Γαμώ την τύχη μου!
Σίγουρα.
Λοιπόν, αυτή η αποτίμηση είναι παραλήρημα.
Είναι φουσκωμένη.
Μας έδωσε μια ταμειακή ροή που είναι σκέτη φαντασία,
με προβλέψεις εσόδων, αλλά αγνοώντας τα αυξανόμενα έξοδα.
Ναι, είναι αδύναμος αναλυτής,
και αυτή την ώρα τα βγάζει απ' το μυαλό του.
Επινοεί αριθμούς. Άκου...
Είναι μια καλή ιστορία ανάπτυξης, οπότε πρέπει να παίξουμε το παιχνίδι του.
Γεια. Είμαι η Σόφι...
Παρακαλώ;
Γεια, Μαρκ. Η Λούσι απ' την Adore.
Γεια.
Γεια. Ήθελα την άποψή σου
για το πρώτο ραντεβού με την πελάτισσά μου, τη Σόφι.
Δεν έχω καταφέρει να της μιλήσω ακόμα,
οπότε δεν ξέρω τι πιστεύει εκείνη,
αλλά ήθελα να μάθω τη δική σου άποψη.
Όλα πήγαν πολύ καλά. Είναι υπέροχη.
Έχει πολύ ωραίο πρόσωπο, ωραίο σώμα,
καλή δουλειά, πολλή ενέργεια.
Ακριβώς όλα αυτά που είπα ότι ήθελα.
Συμφωνώ.
Χαίρομαι που το ακούω.
Τι καλά που περάσατε. Η Σόφι είναι καταπληκτική.
Ναι.
Η συζήτηση κύλησε φυσικά.
Καθίσαμε έξω μέχρι αργά.
Τέλεια. Λοιπόν, θες να την ξαναδείς;
Βέβαια.
Δεν ξέρω αν θα καταλήξουμε σε κάτι σοβαρό,
αλλά θα μπορούσα να την ξαναδώ, αν θέλει κι εκείνη.
Ναι, φυσικά, βήμα-βήμα.
Πολύ ωραία. Ευχαριστώ, Λούσι.
Καλή μέρα. Θα σε πάρω το απόγευμα
αφού μιλήσω μαζί της. Ευχαριστώ, Μαρκ.
Ευχαριστώ, Μαρκ!
Γεια. Είμαι ο Τζον.
Πάρε με όταν το ακούσεις.
Ήθελα απλώς να σε καλέσω στο θεατρικό.
Γεια. Είμαι η Σόφι...
- Γεια. - Γεια.
Η Ρόουζ ρωτάει για την πελάτισσά της, τη Μία Γ.
Πώς πάει η φάση με τον αδερφό του Πίτερ Σ., τον Χάρι;
- Κατάφερες να τον «ψαρέψεις»; - Ναι. Για την ακρίβεια...
βγαίνω μαζί του.
- Βγαίνεις εσύ μαζί του; - Ναι.
Ξέρεις ότι είναι μονόκερος.
Δε μπορούσες να τον αφήσεις να βγει πρώτα με καμιά πελάτισσα;
Επέμεινε εκείνος.
Σιγά μην επέμενε.
Γεια, Λούσι. Μπορούμε να μιλήσουμε στο γραφείο μου;
Μίλησες με τη Σόφι Λ.;
Όχι ακόμα. Μόνο με τον Μαρκ Π.
Μόλις μίλησα με τον δικηγόρο της Σόφι.
Τον δικηγόρο της;
Φαίνεται πως δέχτηκε επίθεση στο ραντεβού.
Τι;
Ήταν ο Μαρκ Π.;
Ναι.
Χθες βράδυ;
Αλήθεια;
Θα κάνει μήνυση στην εταιρεία, όχι σε σένα.
Τώρα θα μιλήσω με το νομικό τμήμα
και θα το λύσουμε.
- Πρέπει να της μιλήσω. - Λούσι, όχι.
- Βάιολετ, είναι πελάτισσά μου. - Όχι πια.
Αν σε πάρει η Σόφι, δε θα απαντήσεις.
- Δε μπορώ να κάθομαι άπραγη. - Μην κάνεις τίποτα.
Της προσέφερες την καλύτερη επιλογή με τις πληροφορίες που είχες.
Αυτή τη φορά, δεν έπιασε,
αλλά έκανες εξαιρετική δουλειά για τη Σόφι επί μήνες.
Δεν είναι ότι «δεν έπιασε», Βάι.
Δέχτηκε επίθεση.
Μια προξενήτρα δε μπορεί να ξέρει πώς είναι κάποιος στην κρεβατοκάμαρα,
αφού δεν έχει πάει ποτέ με κανέναν τους.
Έχει ξανασυμβεί κάτι τέτοιο;
Φυσικά.
Έτσι είναι τα ραντεβού.
Συνέβη σε μια πελάτισσά μου στον τρίτο χρόνο που δούλευα εδώ.
Αν το κάνεις για καιρό, συμβαίνει σε όλους μας.
Είναι ένα γνωστό ρίσκο.
Μαρκ Π. - 48 (δείχνει μεγαλύτερος) 1,78 - γιατρός
200.000$ - Άπερ Γουέστ Σάιντ ιδιόκτητο διαμέρισμα
ευχάριστος, αλλά βαρετός γυναίκα νεότερη - ποτέ παντρεμένος
θέλει να παντρευτεί όχι πολύ ελκυστικός - βαρετός
Πώς είσαι;
Γεια.
Συγγνώμη για την καθυστέρηση.
Κανένα πρόβλημα.
Έχω ντυθεί κατάλληλα;
Νομίζω υπερβολικά καλά.
Η μαμά κι ο μπαμπάς έκαναν έρωτα.
Γεννήθηκα. Μεγάλωσα.
Μπήκα σ' αυτό το εστιατόριο. Είμαι σε ραντεβού.
Ένας σερβιτόρος με ρωτάει: «Τι να σας φέρω;».
«Δεν ξέρω. Τι θα μπορούσατε να μου φέρετε;».
Ζητάω ένα ποτήρι νερό.
Η μαμά κι ο μπαμπάς έκαναν έρωτα. Γεννήθηκα. Μεγάλωσα.
Μπήκα σ' αυτό το εστιατόριο. Είμαι σε ραντεβού.
Ο σερβιτόρος μ' αγγίζει στην πλάτη.
Πήγα σχολείο. Διάβασα βιβλία.
Έγραψα γι' αυτά τα βιβλία.
Συνέχισα να σπουδάζω. Έγραψα εκθέσεις.
Είναι διαφορετικό.
Δηλαδή, είναι...
Ήταν καλή εμπειρία. Μου άρεσε.
Χάρηκα που σας γνώρισα.
- Ευχαριστούμε που ήρθατε. - Παρακαλώ.
- Γεια σου, φιλενάδα. - Γεια.
- Ήταν εκπληκτικό. - Αλήθεια;
Ναι, ξετρελάθηκα.
Αυτός είναι ο φίλος μου, ο Χάρι.
Γεια, χαίρω πολύ. Ευχαριστώ που ήρθες.
Συγχαρητήρια. Είχε πολύ ενδιαφέρον.
Ευχαριστώ.
Δε μπορώ να πιστέψω ότι θυμόσουν όλους αυτούς τους διαλόγους.
Ναι. Ναι, είναι τρέλα.
Πάμε δίπλα για ένα ποτό.
Θέλετε να 'ρθετε;
- Ναι. - Τέλεια.
- Εντάξει. - Ναι.
Στα αλήθεια, πώς σου φάνηκε;
Μου άρεσε.
Κάποια κομμάτια δεν έβγαζαν νόημα,
αλλά λατρεύω να σε βλέπω να παίζεις, το ξέρεις ήδη αυτό.
Δε σου λείπει ποτέ;
Η υποκριτική; Όχι.
Ούτε λιγάκι;
Δεν είμαι σαν εσένα.
Δε θα γινόμουν ποτέ ηθοποιός.
Δεν ήξερα πώς να σταθώ ή πώς να μιλήσω.
Αλλά εσύ ήσουν πάντα καλός.
Τώρα είσαι ακόμα καλύτερος.
Είμαι πολύ περήφανη για σένα, Τζον.
Τον γνώρισες στον γάμο;
Ναι.
Είναι ο αδερφός του γαμπρού.
Δε θα τον παντρευτείς, έτσι δεν είναι;
Γιατί όχι;
Γιατί είναι ελκυστικός.
Και πλούσιος.
Έχει κανονική δουλειά.
Σίγουρα δεν έχει συγκατοίκους.
Σίγουρα δε νευριάζει με χαζομάρες όλη την ώρα.
Μπορούμε να μιλήσουμε για κάτι άλλο;
Είσαι καλά;
Γιατί ρωτάς;
Ε... δεν φαίνεσαι καλά.
Είναι εξαιτίας του;
Είναι λόγω της δουλειάς;
Νομίζω ότι δεν είμαι πια τόσο καλή στη δουλειά μου όσο ήμουν.
Είμαι σίγουρος πως όλα θα πάνε καλά.
Είσαι πάντα πολύ σκληρή με τον εαυτό σου.
Δεν είσαι πιλότος drone ή υπέρμαχος της οπλοκατοχής.
Δε δουλεύεις στη Shell ή στη McKinsey.
Είναι απλώς ραντεβού. Δεν είναι και τόσο σοβαρό.
Σωστά, ε;
Τα ραντεβού δεν είναι κάτι σοβαρό.
Είναι απλώς γυναικεία υπόθεση, έτσι δεν είναι;
Δεν είπα αυτό.
Πάντα ξέρεις ακριβώς τι να μου πεις.
Πάμε;
Ναι. Θα σε περιμένω έξω.
Κερνάω εγώ τα ποτά.
Ευχαριστώ, Χάρι.
Ευχαριστώ.
Δε θέλω να 'ναι προοδευτική, και πρέπει να πηγαίνει εκκλησία Κυριακή.
Δε πρέπει να της αρέσουν οι γάτες.
Μου αρέσουν οι σκύλοι.
Μια μετριοπαθής Δημοκρατική θα πείραζε;
Μόνο Ρεπουμπλικανή.
Θέλω να αυτοπροσδιορίζεται ως συντηρητική.
Όντρεϊ, δεν ξέρω αν υπάρχουν λεσβίες Χριστιανές συντηρητικές
που μισούν τις γάτες στη Νέα Υόρκη
που θέλουν να βγουν με κάποια 49 ετών
με τρία παιδιά που ακόμα δεν έχει κάνει coming out.
Θα μπορούσε να είναι κάποια
από το Λονγκ Άιλαντ ή το Νιου Τζέρσεϊ;
Πρώτα, θέλω να δώσω προτεραιότητα στο να βγω με λευκό,
αλλά αν δεν έχω τύχη, μπορούμε να πάμε σε άλλες φυλές.
Λοιπόν, «μόνο λευκοί» για αρχή;
Τεχνικά, είμαι ανοιχτή σε όλες τις εθνικότητες.
Έλενορ, «τεχνικά»,
μου ζητάς μόνο λευκούς άντρες.
Ξέρω ότι η λίστα φαίνεται μεγάλη,
αλλά αξίζω κάποιον που πληροί τα κριτήριά μου.
Δηλαδή, κοίταξέ με. Είμαι καλή περίπτωση.
Πατρίσια, ξέρω ότι κάθε χρόνο που περνάς χωρίς σύζυγο,
αυξάνεις τις προσδοκίες σου εκθετικά.
Αλλά αυτό δε σημαίνει ότι αξίζεις να τον αποκτήσεις.
Και δε σημαίνει ότι μπορείς να τον φτιάξεις στα μέτρα σου,
γιατί αυτό δεν είναι προσομοίωση.
Αν η υπηρεσία που σου προσφέρω ήταν να σου φτιάξω έναν άντρα,
θα μπορούσα να σου φτιάξω έναν άντρα με όλα όσα είναι σ' αυτή τη λίστα...
Αλλά δε μπορώ.
Γιατί αυτό δεν είναι ούτε αμάξι, ούτε σπίτι.
Μιλάμε για ανθρώπους.
Οι άνθρωποι είναι άνθρωποι, και κάθε άνθρωπος είναι όπως είναι.
Ο καθένας είναι διαφορετικός.
Και το μόνο που μπορώ να σου ψάξω
είναι έναν άντρα που να μπορείς να ανέχεσαι για τα επόμενα 50 χρόνια,
που να σ' αγαπάει, έστω και λίγο.
Και δεν είσαι καλή περίπτωση...
γιατί κανείς δεν ανάβει την τηλεόραση για να δει εσένα.
Οι προσδοκίες της δεν ήταν ρεαλιστικές.
Η Πατρίσια ακύρωσε τη συνδρομή της.
Και μας άφησε μια κριτική στο διαδίκτυο. Είπε ότι είμαστε απάτη.
Είμαστε απάτη.
Πληρωνόμαστε για κάτι που δεν τους προσφέρουμε, σωστά;
Τους υποσχόμαστε αγάπη, και μετά...
τους προσφέρουμε μόνο αποτυχημένα ραντεβού με ηλίθιους και εγκληματίες.
Ξέρω ότι η κατάσταση με τη Σόφι Λ. σε επηρεάζει ακόμα.
Η επαγγελματική εξουθένωση είναι φυσιολογική για τις προξενήτρες.
Χρειάζεσαι ξεκούραση.
Κάνε ένα ταξίδι με τον φίλο σου.
Αν πάρω άδεια τώρα...
μπορεί και να μη γυρίσω ποτέ.
Θα γυρίσεις, γιατί αγαπάς τους πελάτες σου.
Τους μισώ. Είναι σαν μωρά.
Τους μισώ.
Μας δίνουν χιλιάδες δολάρια.
Έχουν το δικαίωμα να παλινδρομούν.
Πιστεύεις ότι κάποιος από αυτούς
λέει στον ψυχοθεραπευτή του:
«Δε θέλω μαύρους, δε θέλω χοντρούς»;
Κι αν ήμουν ο ψυχοθεραπευτής τους,
και μερικές φορές νιώθω ότι είμαι,
δεν έχω την εκπαίδευση να το διαχειριστώ.
Και σίγουρα δεν πληρώνομαι αρκετά.
Λούσι, είμαστε καλύτερες απ' τους θεραπευτές.
Δουλεύουμε με ένα κομμάτι της ζωής τους
πολύ οικείο, εξαιρετικά προσωπικό κι ανεπίσημο,
που θα ήθελαν να μη το ξέρει κανείς.
Δουλεύουμε με τη μοναξιά και την απόρριψη
που τους κάνει να γδύνονται μπροστά σ' έναν ξένο.
Η δουλειά μας είναι σοβαρή.
Γι' αυτό σου λένε περισσότερα
απ' ό,τι θα έλεγαν στους ψυχοθεραπευτές τους,
και γι' αυτό παίρνουν ρίσκα μαζί σου.
«Ρίσκα».
Ναι. Ρίσκα,
που μπορεί να οδηγήσουν σ' αυτό που έγινε με τη Σόφι Λ.
Και ρίσκα που οδηγούν σε γάμους ζωής.
Ξέρεις ότι αυτή η δουλειά αλλάζει ζωές.
Και γεννήθηκες γι' αυτό.
Πάρε άδεια από σήμερα.
Και σε περιμένω πίσω σε τέσσερις εβδομάδες, ανανεωμένη.
Επιμένω.
Βάιολετ! Απίστευτα νέα!
Η πελάτισσά μου, η Ζόι Χ., κι ο Φρεντ Α. μόλις αρραβωνιάστηκαν!
Εντυπωσιακό!
Είναι εκπληκτικό!
Τι απίστευτο ζευγάρι!
Είναι ο τέταρτος;
- Ναι! - Σου αξίζει πάρτι!
Σόφι.
- Δεν είναι καλό να μου μιλάς. - Σε παρακαλώ.
Ντρέπομαι τόσο πολύ.
Νόμιζα ότι μπορούσα να πληρώσω για να μου βρουν γκόμενο.
Λυπάμαι.
«Ειδικός»; Τι αστείο.
- Σόφι... - Ξέρεις ποιο είναι το πιο αστείο;
Σχεδόν ένιωσα ότι είμαστε φίλες.
Εγώ όντως... Εγώ...
Μπορούμε να μιλήσουμε, σε παρακαλώ;
Να μιλήσουμε για τι;
Τι έχεις να πεις;
Συγγνώμη.
Λυπάμαι πάρα πολύ.
Σ' εμπιστεύτηκα.
Δεν ήξερα ότι ήταν ικανός για κάτι τέτοιο.
Κατάλαβα, οπότε...
ήξερες τι ύψος είχε, που ήταν ψέμα, παρεμπιπτόντως.
Τη δουλειά και τον μισθό του,
που ήταν κι αυτά ψέματα, για να ξέρεις.
Και την εμφάνισή του, που δεν έλεγε και πολλά,
αλλά δεν ήξερες ποιος ήταν αληθινά.
Ως άνθρωπος. Ως άντρας.
Λοιπόν, βγήκα μαζί του και έμαθα.
Είναι ο τύπος που μεθάει και σε ακολουθεί στην τουαλέτα.
Γιατί μου βρήκες κάποιον σαν αυτόν;
Ήταν μια καλή επιλογή με πολλές δυνατότητες.
Κάλυπτε πολλές απ' τις προσδοκίες μας.
Προσδοκίες;
Τον επέλεξες για μένα επειδή πιστεύεις ότι δεν αξίζω τίποτα.
- Όχι... - Δεν ήξερες τι να με κάνεις.
Έτσι κατέληξα σ' εκείνο το ραντεβού.
Νόμιζα ότι δούλευες για μένα...
αλλά τελικά εγώ δούλευα για σένα.
Ένα άχρηστο εμπόρευμα...
που έπρεπε να ξεφορτωθείς στον πρώτο τυχόντα.
Αλλά δεν είμαι εμπόρευμα.
Είμαι άνθρωπος.
Και ξέρω ότι αξίζω την αγάπη.
Ξέρω ότι την αξίζεις. Αλήθεια το ξέρω.
Άντε γαμήσου.
Προξενήτρα.
ΔΙΑΒΑΤΗΡΙΟ
Ευχαριστώ.
Θα μου δώσετε απόδειξη;
Ευχαριστώ.
Λούσι;
Τι έγινε; Είσαι καλά;
Όχι.
Θες να 'ρθω να σε πάρω;
Όχι, είμαι σπίτι.
Δε θα 'πρεπε να σε παίρνω.
Μπορείς να με παίρνεις όποτε θες. Τι συνέβη;
Τα έκανα σκατά.
Εντάξει...
Δε θα 'πρεπε να το πω σε κανέναν, αλλά...
μπορώ να το πω σε σένα;
Φυσικά.
Οτιδήποτε.
Γνώρισα σε μια πελάτισσα έναν κακό άνθρωπο.
Δεν ήξερα ότι ήταν κακός, αλλά εγώ τον γνώρισα.
Και τώρα...
Δε μπορώ να το φτιάξω.
Είμαι ο τελευταίος άνθρωπος που θα μπορούσε να το φτιάξει.
Θες να 'ρθω;
Όχι.
Όχι. Πάω να βρω τον Χάρι.
Σίγουρα.
Λυπάμαι.
Όχι, όχι. Είναι... Δε χρειάζεται να ζητάς συγγνώμη.
Συνέχισε να μου λες τι έγινε.
Είμαι εδώ.
Ξέρεις τι είναι;
Νομίζω ναι.
- Δεν είναι σημαντικό. - Το ξέρω.
Έκανα μια επένδυση.
Το σώμα είναι σαν διαμέρισμα. Επενδύεις για να πάρεις πίσω την αξία.
Σε καταλαβαίνω.
Έχω επενδύσει κι εγώ.
Σίγουρα. Το υπέθεσα.
Κι ο αδερφός σου;
Ναι, την κάναμε μαζί πριν οκτώ χρόνια.
Το 1,80 ή παραπάνω ήταν απαίτηση της Σάρλοτ,
οπότε χαίρομαι που το έκανε.
Πόνεσε πολύ;
Φαίνεται χαζό, να σπας τα πόδια σου για μερικά εκατοστά.
Αλλά πάντα λέμε ότι άξιζε τον κόπο.
Μας άλλαξε τη ζωή.
Με τις γυναίκες, ήταν ριζική αλλαγή.
Τώρα έρχονται και μας μιλάνε, κάτι που πριν δεν γινόταν.
Δεν έχουμε αποτύχει από τότε.
Νιώθεις τη διαφορά και στη δουλειά,
στα εστιατόρια και στα αεροδρόμια.
Απλώς, αξίζεις περισσότερο.
Αυτό αλλάζει κάτι;
Όχι.
Τι σκέφτεσαι;
Σκέφτομαι ότι...
θα έπρεπε να πας στην Ισλανδία χωρίς εμένα.
Γιατί;
Δε νομίζω ότι εσύ κι εγώ ταιριάζουμε.
Είναι επειδή έκανα την επέμβαση;
Όχι. Το ότι το ξέρω με κάνει να νιώθω ότι σε γνωρίζω.
Τότε τι;
Μου είναι πολύ δύσκολο να πιστέψω ότι δεν είναι για τα πόδια.
Δεν είναι γι' αυτό.
Όταν έμαθα τι έκανες,
ένιωσα ακριβώς ό,τι ένιωθα για σένα και πριν.
Και τι ακριβώς ένιωθες;
Δεν είμαι ερωτευμένη μαζί σου.
Και δεν είσαι ερωτευμένος μαζί μου.
Και δεν υπάρχει κανένα ποσό χρημάτων που να μπορεί να το διορθώσει αυτό.
Αλλά ταιριάζουμε.
Είσαι ακριβώς αυτό που ψάχνω
και ξέρω ότι μπορώ να κάνω τη ζωή σου καλύτερη.
Χάρι, δε θέλεις να με παντρευτείς.
Θες να κάνεις μπίζνες μαζί μου, όπως κι εγώ μαζί σου.
Ο γάμος δεν είναι μια συμφωνία;
Ναι, είναι.
Αλλά η αγάπη πρέπει να είναι μέρος της εξίσωσης.
Κι αν δεν είμαι ικανός γι' αυτό;
Να αγαπήσω;
Με κάνει να νιώθω ηλίθιος.
Σαν...
Σαν να 'μαι παιδί που δεν έχει ιδέα.
Νιώθω πολύ... χαζός που το σκέφτομαι...
ή που το θέλω.
Μου φαίνεται...
πολύ δύσκολο.
Δε θα 'ναι έτσι όταν αγαπήσεις κάποιον.
Θα είναι εύκολο.
Δε θα χρειαστεί να κάνεις υπολογισμούς.
Πρέπει να χρησιμοποιήσω τις υπηρεσίες σου;
Αν τηλεφωνήσεις στο γραφείο, θα σου βρουν κάποια καταπληκτική.
Λοιπόν, αυτό ήταν;
Θες να μάθεις πόσα εκατοστά;
Ναι.
Δεκαπέντε.
Ήσουν 1,65;
Δε θα 'χα την αυτοπεποίθηση να σου μιλήσω αν ήμουν 1,65.
Θα την είχες.
Είμαι ακόμα μονόκερος;
Είσαι τέλειος.
Πού είναι ο φορτιστής μου;
Αυτός είναι ο φορτιστής μου;
Ο δικός μου χάλασε.
Και πήρες τον δικό μου; Είχα βάλει ξυπνητήρι.
Και άνοιξε αυτή τη γαμημένη πόρτα μια φορά στη ζωή σου!
Τι;
Γεια. Η Λούσι είμαι.
Συγγνώμη.
Όχι, εντάξει. Ήμουν...
Κατεβαίνω τώρα.
Δώσε μου... Μείνε εκεί.
Τι στο διάολο;
Γαμώτο.
Γεια.
Έχεις καμιά πάνω;
Τι; Όχι. Γιατί το λες αυτό;
Δεν ξέρω. Δε με άφηνες να ανέβω.
Όχι, δεν υπάρχει καμιά πάνω.
Συγγνώμη που ήρθα απρόσκλητη.
Προσπάθησα να σε πάρω.
Συγγνώμη. Έμεινα από μπαταρία.
Θα 'πρεπε να 'μαι σ' ένα αεροπλάνο για Ισλανδία.
Εντάξει.
Έχω υπενοικιάσει το διαμέρισμά μου
για την εβδομάδα που θα 'μουνα στην Ισλανδία,
οπότε... δεν έχω πού να μείνω.
- Δεν ξέρω τι κάνω εδώ. - Όχι, όχι. Περίμενε.
- Νόμιζα ότι έβγαζε νόημα. - Μη φεύγεις. Κάτσε.
Ήταν κακή ιδέα.
Όχι, απλώς...
Το διαμέρισμά μου δεν είναι...
κατάλληλο για σένα.
Παλιά ήταν κατάλληλο.
Ναι, ε, δεν είμαστε πια 20.
Ξέρω ήδη πώς είναι το διαμέρισμά σου.
Πίστεψέ με, είναι χειρότερο απ' ό,τι θυμάσαι.
Θες να πάμε βόρεια;
Πού;
Δεν ξέρω. Να οδηγήσουμε κάπου. Μπορούμε να μείνουμε σε ξενοδοχείο.
Πήρα μια επιταγή απ' το θεατρικό,
οπότε... νιώθω πλούσιος.
Τι σκέφτεσαι;
Είσαι ο ίδιος όπως πάντα.
Αλήθεια;
Ήλπιζα να πεις ότι είμαι διαφορετικός.
Γιατί;
Γιατί αν ήμουν διαφορετικός, δε θα 'μουν ο τύπος που σ' έχασε.
Τι;
Αυτή είναι η εταιρεία κέιτερινγκ μου.
Λες να μας άφηναν να μπούμε;
Την αγαπάει πάρα πολύ.
Ναι.
Μια ειδική παράδοση, μόνο για εσάς.
Ένα δώρο.
Μια σχολαστική υπηρεσία, με προσοχή.
Χρειάζομαι την υπογραφή σας εδώ.
Τα αρχικά εδώ.
Σας ευχαριστώ πολύ και καλή σας μέρα.
Μια μέρα, χωρίς κανέναν ιδιαίτερο λόγο,
οι δυο σας θα αρχίσετε να μισιέστε.
Θα αρχίσετε να κρατάτε κακία,
θα σταματήσετε να εκτιμάτε ο ένας τον άλλον,
δε θα κάνετε πια σεξ,
κάπως... θα καταφέρετε να κάνετε μερικά παιδιά...
και μετά θα βαρεθείτε ο ένας τον άλλον...
Κι ένας από εσάς θα απατήσει...
και θα μαλώνετε.
Στην αρχή, όχι μπροστά στα παιδιά, αλλά μετά...
μπροστά στα παιδιά...
και θα κρατάτε κακία στα παιδιά που σας είδαν να μαλώνετε...
και μετά θα ζητήσετε διαζύγιο...
και θα τσακώνεστε για το...
ποιος παίρνει τα πράγματα και...
ποιος παίρνει τα παιδιά μέχρι που...
όλα τελειώνουν.
Δεν ξέρω γιατί παντρεύεται ο κόσμος.
Γιατί τους λένε να παντρευτούν.
Και γιατί είναι μόνοι.
Και γιατί είναι γεμάτοι ελπίδα.
Θέλουν να το κάνουν διαφορετικά απ' τους γονείς τους.
Τζον.
- Τι είναι αυτό; - Τι είναι τι;
Αυτό σημαίνει ότι τα ξαναβρήκαμε;
Λούσι, τα ξαναβρήκαμε;
Δεν ξέρω.
Στα αλήθεια, δεν ξέρω.
Λοιπόν, σκέφτηκες να εμφανιστείς στα ξαφνικά,
χωρίς γκόμενο,
δέχτηκες να μπεις στο αμάξι μου, με φίλησες,
κοιμήθηκες μαζί μου για να ξεπεράσεις άλλον
και μετά να με παρατήσεις ξανά; Αυτό;
- Νομίζεις δεν αξίζω τίποτα; - Δε σκέφτομαι έτσι.
- Είμαι αναλώσιμος; - Φυσικά και όχι.
Με λυπάσαι;
Τον καημένο τον Τζον, που δεν ξέρει τι να κάνει με τη ζωή του;
- Ποτέ. - Και γιατί με χρησιμοποιείς;
Δε σε χρησιμοποιώ.
Συνήθως είμαι τόσο απελπισμένος που αφήνομαι να με χρησιμοποιούν.
Για σένα, γίνομαι ζητιάνος.
Όταν βλέπω το πρόσωπό σου...
βλέπω ρυτίδες και γκρίζα μαλλιά,
και παιδιά που σου μοιάζουν.
Δε μπορώ να το αποφύγω.
Αλλά ως φίλος σου,
θα σου έλεγα ότι είναι κακή ιδέα
να είσαι με έναν 37χρονο σερβιτόρο που έχει ακόμα συγκατοίκους.
Θα σου έλεγα...
να μην παντρευτείς έναν τύπο με 2.000 δολάρια στην τράπεζα,
που ζει σε μια πόλη που δεν αντέχει οικονομικά,
αν και μένει ακόμα εκεί...
για να μπορεί να είναι ηθοποιός θεάτρου,
επειδή κάποτε κάποιος του είπε ότι είναι καλός σ' αυτό.
Πού κατέληξα μ' αυτό;
Εδώ.
Στον γάμο κάποιων αγνώστων.
Δε μπορώ να σου προσφέρω τον γάμο ή τη συζυγική ζωή που θέλεις.
Δε μπόρεσα καν να σου προσφέρω τη σχέση που ήθελες.
Πέρασαν χρόνια,
και ακόμα δεν έχω την οικονομική δυνατότητα να είμαι μαζί σου.
Έχεις δίκιο.
Δε μπορείς.
Αλλά το ότι δε μπορείς να αντέξεις κάτι
δε σημαίνει ότι δεν αξίζει να το έχεις.
Δε θέλεις να είσαι μαζί μου.
Ναι, θέλω.
Δε με ακούς;
Τζον, εσύ κι εγώ δεν ήμασταν ποτέ αληθινά μαζί
τόσο καιρό που το έχεις ξεχάσει.
Δε θέλεις να είσαι μαζί μου γιατί δεν είμαι καλός άνθρωπος.
Είμαι επικριτική
και υλίστρια και ψυχρή.
Σε χώρισα επειδή δεν έχεις ούτε ένα ευρώ.
Σε έχω πληγώσει αμέτρητες φορές.
Με μισείς.
Δε σε μισώ.
Ναι, με μισείς.
Και καλά κάνεις που με μισείς, γιατί είμαι απαίσια.
Ακόμα και τώρα...
σκέφτομαι ότι αν επιλέξω να σε παντρευτώ
θα περάσω τη ζωή μου τρώγοντας σε απαίσια εστιατόρια.
Θα μπαίνω στο απαίσιο αμάξι σου,
θα μένω στο απαίσιο δωμάτιό σου...
και θα μαλώνω μαζί σου για 25 δολάρια.
Συγκρίνω τα πλεονεκτήματα του να είμαι μαζί σου
με όλες αυτές τις αξιοθρήνητες θυσίες.
Κάνω τους υπολογισμούς.
Έτσι είμαι εγώ.
Ξέρω ήδη πώς είσαι.
Τότε πώς γίνεται να μ' αγαπάς ακόμα;
- Σόφι; - Λούσι.
Δεν ήξερα ποιον να πάρω. Δεν το 'χω πει σε κανέναν.
Δεν έχω φίλους στην πόλη, οι δικηγόροι μου δε σηκώνουν και...
Τι συμβαίνει;
Ο Μαρκ είναι έξω απ' το κτίριό μου.
Κάλεσα την Αστυνομία, αλλά δε θα 'ρθουν
αν δε προσπαθήσει να μπει με τη βία. Και...
δε προσπαθεί να μπει, απλώς χτυπάει το θυροτηλέφωνο.
Αυτό είναι παρενόχληση...
Με πήγε σπίτι μετά το ραντεβού.
Δε θα 'πρεπε να τον αφήσω, αλλά...
Φοβήθηκα και...
- Φταίω εγώ. - Λούσι.
Δε φταις εσύ.
Μπορούμε να τελειώσουμε;
Λέει ότι θέλει να μιλήσουμε, αλλά δε πρόκειται να τον αφήσω να μπει.
Όχι.
Κλείδωσε την πόρτα.
Είμαι μια ώρα μακριά απ' το Μανχάταν, αλλά θα προσπαθήσω να έρθω γρήγορα.
Φοβάμαι ότι θα του ανοίξουν την πόρτα του κτιρίου.
Έρχομαι.
Πρέπει να φύγει. Δε μπορεί να μείνει έξω όλη νύχτα, σωστά;
Πες του ότι περιμένεις κάποιον.
Σόφι, η Λούσι είμαι.
Έφυγε;
Ναι. Δεν ήταν κανείς όταν έφτασα.
Μάλλον την κοπάνησε όταν είπα ότι έρχεσαι.
Μπορώ να μπω;
- Γεια. - Γεια.
Πώς είσαι;
Όχι πολύ καλά.
Ο Μαρκ φαινόταν πολύ ταραγμένος.
Ε, είναι ταραγμένος γιατί...
πίστευε ότι θα τη γλιτώσει καθαρή...
αλλά αυτό δε θα συμβεί...
γιατί εσύ δε θα τον αφήσεις.
Είσαι θαρραλέα.
Μπορώ να σε αγκαλιάσω;
Ξέρεις τι σκεφτόμουν;
Τι;
Ότι έχω μεγάλη ανάγκη από γκόμενο
για να έχω κάποιον να παίρνω τηλέφωνο εκτός απ' την προξενήτρα μου.
Θα πεθάνω μόνη μου.
Σόφι.
Σ' το υπόσχομαι, θα παντρευτείς τον έρωτα της ζωής σου.
Δε περιμένεις να το πιστέψω.
Δε χρειάζεται να το πιστέψεις.
Γιατί το πιστεύω εγώ.
Άσε με να μαντέψω.
Με κάποιον που καλύπτει πολλές απ' τις απαιτήσεις μου;
Δεν ζητάω κανένα θαύμα.
Θέλω απλώς να αγαπάω κάποιον.
Κάποιον που να μη μπορεί να μην μ' αγαπάει κι εκείνος.
Κοιμήθηκε.
Καλά.
Είσαι καλά;
Ναι.
Θα έπρεπε να πας σπίτι.
Πρώτα θα πάω εσένα.
Θα κοιμηθώ στον καναπέ της
και θα τη βοηθήσω να βγάλει περιοριστικά μέτρα όταν ξυπνήσει.
Εντάξει.
Σ' ευχαριστώ που με έφερες.
Δεν ήταν τίποτα.
Με ρώτησες πώς γίνεται να σ' αγαπάω ακόμα.
Λοιπόν, απλώς σ' αγαπώ.
Είναι το πιο εύκολο πράγμα.
Κι εγώ σ' αγαπώ.
Περισσότερο απ' ό,τι νομίζεις.
Είσαι ο μόνος λόγος που ξέρω ότι είμαι ικανή να αγαπήσω.
Έκανα μερικούς υπολογισμούς.
- Αλήθεια; - Ναι.
Και είμαι έτοιμος να σου κάνω μια προσφορά.
Εντάξει.
Αυτή είναι η προσφορά.
Σ' αγαπώ τώρα όπως σ' αγαπούσα και πριν...
και θα σ' αγαπώ μέχρι τη μέρα που θα πεθάνω.
Είναι εγγύηση εφ' όρου ζωής.
Και δε θα ξεχάσω πώς κάναμε παλιά,
ούτε όταν τα πράγματα θα είναι δύσκολα.
Θα βάλω υπενθύμιση στο ημερολόγιο
κάθε μέρα για να μου θυμίζει να σ' αγαπώ.
Θα είμαι η βεβαιότητά σου.
Αυτή είναι η τελική μου προσφορά.
Δε μπορείς να διαπραγματευτείς γιατί
δεν έχω τίποτα άλλο να σου προσφέρω.
Έγινε.
Ομολογώ ότι δεν ξέρω αν ποτέ θα βγάλω λεφτά.
Δε χρειάζεται ν' ανησυχείς γι' αυτό.
Ξέρεις ότι μπορώ να τα βγάλω πέρα μόνη μου.
Ναι, το ξέρω.
Δεν το λέω για 'σένα.
Το λέω για 'μένα.
Για εμάς.
Μου δίνεις το κουράγιο να παραδεχτώ ότι θέλω να είμαι χαρούμενος.
Και θέλω να είμαι χαρούμενος μαζί σου.
Και θα παίρνω περισσότερες βάρδιες ως σερβιτόρος.
Και θα ζητήσω αύξηση.
Θα ψάξω δουλειά ως σερβιτόρος σε κανονικό εστιατόριο.
Και δε θα αρνούμαι οντισιόν για διαφημίσεις,
ακόμα κι αν είναι ενοχλητικές...
Θα βρω ατζέντη.
Και θα φύγω απ' το διαμέρισμά μου.
Και θα πουλήσω το αμάξι μου.
Μην πουλήσεις το αμάξι σου.
Όχι;
Όχι, ας...
Ας κάνουμε βόλτες με αυτό,
μέχρι να χαλάσει και να μη δουλεύει πια.
Ονειρεύτηκα
τους πρώτους ανθρώπους που παντρεύτηκαν.
Δύο άνθρωποι των σπηλαίων... ερωτεύτηκαν...
ανάμεσα στο κυνήγι και τη συγκομιδή.
Και στο όνειρό μου...
συνέχεια αναρωτιέμαι...
τι τους έκανε τέλειους τον έναν για τον άλλον;
Παρόμοιο οικονομικό προφίλ;
Ίδιες πολιτικές απόψεις;
Το ότι ήταν το ίδιο ελκυστικοί;
Παρόμοια ανατροφή;
Ή...
ήταν κάτι άλλο;
Κάτι σαν αυτό που έχουμε εμείς;
Γεια.
Θα μου δώσετε δύο μερίδες ρύζι με κοτόπουλο;
Ναι.
Ευχαριστώ πολύ. Κρατήστε τα ρέστα.
ΠΡΩΤΟΙ ΑΝΘΡΩΠΟΙ ΑΝΑΚΑΛΥΨΤΕ ΤΙΣ ΡΙΖΕΣ ΣΑΣ
Τι κρίμα που φεύγεις, Βάι.
Κι εμένα. Αλλά με χρειάζονται στο γραφείο του Λονδίνου.
Και παίρνω πρώτη εσένα,
πριν απ' τα άλλα κορίτσια της Adore,
γιατί τα αφεντικά με ρώτησαν ποια θα έπρεπε
να αναλάβει τη διεύθυνση του γραφείου της Νέας Υόρκης,
και τους είπα ότι πρέπει να είσαι εσύ.
- Εγώ; - Ναι.
Θα πάρεις προαγωγή.
Τι είναι τόσο αστείο;
Είναι ότι σκόπευα να παραιτηθώ αύριο.
Δεν το πιστεύω.
Ναι, το πιστεύω. Την έχω τυπωμένη και όλα.
Δε μπορείς να παραιτηθείς.
Τι άλλο θα κάνεις;
Ειλικρινά, δεν ξέρω.
Να παντρευτώ κανέναν φτωχό, ίσως.
Δεν ξέρω για τι πράγμα μιλάς.
Αλλά σκέψου το.
Μπορείς να διαπραγματευτείς καλό μισθό.
Ζήτα ό,τι ποσό θέλεις, κι εγώ θα σε στηρίξω. Εντάξει;
Εντάξει, θα το σκεφτώ.
Βάι, πρέπει να φύγω. Ήρθε ο φίλος μου.
Πρώτα πες μου πώς πήγε χθες το βράδυ το ραντεβού της Σόφι Λ.
Της άρεσε.
Ο Μπράιαν Α., σωστά;
Ναι.
1,75. 36 ετών. Οδοντίατρος.
200.000$ προ φόρων.
Και... έψαχνε ένα καλό κορίτσι.
Φαίνεται καλό ταίριασμα.
Και του άρεσε κι εκείνη.
Είμαστε συγκρατημένα αισιόδοξοι.
Εντάξει.
Να ξέρεις ότι ο Χάρι Σ. έχει το πρώτο του ραντεβού.
Η Ρόουζ βρήκε ένα καλό ταίρι.
Τζέμα Ν., 30 ετών, έμπορος τέχνης.
Βάι, πρέπει να φύγω.
Δεν πειράζει, αλλά άκου πρώτα την προσφορά.
- Εντάξει. - Πάρε με.
Γεια.
Θα ήθελες να πάρεις μια κακή οικονομική απόφαση;
Απόδοση Διαλόγων ᑕ 1 ᑎ 3 ᑭ 4 ᖇ ᗰ 3 ᑎ 0 ᔕ